Säätytalon konservointityöt

Työmaakatselmus 1.7.2016 kello 12.00

Aika: 1.7.2016 kello 12.00

Paikka: Säätytalo Helsinki

Läsnä: Ulla Setälä, Museovirasto

Heli Ketomäki, Kuustie&Sorri Oy

Raija Kaarto, Arkkikaarto

Pasi Kaarto, Arkkikaarto

Katselmus oli kutsuttu koolle suunnittelijan esityksestä. Sen tarkoitus oli informoida Museovirastoa töiden alkamisesta ja työtapojen yksityiskohdista.

1. Salin 15 edikulat

Maali-irotamien retusointi tehdään akryyliväreillä. Tämän voisi perustella, miksi juuri akryl. Kiillon tasaamiseksi väriin lisätään vernissaa.

Eteläseinän roiskeet retusoidaan Pantone-pastelliväreillä. Voi koittaa myös varovaista raaputtamista.

Panelipeilien listarajauksissa näyttää alun perin käytetyn hopeamaalia, restauroinneissa myöhemmin kultamaalia. Eroa ei juuri huomaa—aikanaan metallijauheseoksia säädettiin toisilla metallijauheilla, eli ei ehkä ole alunperin tehty millään valmiilla hopeamaalilla?? - eli mitä näille tehdään vai tehdäänkö mitään. onko vain toteamus?

Yhdestä amforasta puuttuva korvake uusitaan kipsiosalla, jollaisia löytyi ullakon varastosta. Pohjoisseinällä olevan pilasterin jalustan lohjennut korvake uusitaan vanhan mallin mukaan. Kipsityö tilataan konservaattori Heikki Häyhältä. Nyt tehtävä valumuotti tallennetaan varastoon.

Työ on alkanut.

1. Ovet

Ovien kolhut retusoidaan akryyliväreillä. Vanhojen korjailujen kiillot tasataan vernissan ja pellavaöljyn seoksella.

Ovipielien irtoavat maalit kiinnitetään ohennetulla Lascaux HV –liimalla.

Työ on alkanut.

1. Ruokasalin 10 hilseilevät paneelit

On syytä vielä harkita suunniteltuja japaninpaperilla tehtäviä väliaikaisia suojakiinnityksiä. Ne saattavat olla hämmentävän näköisiä käyttäjän kannalta.

Olisiko parempi kiinnittää nyt hilseilevää maalia Lascaux HV:llä tai sitä vastaavalla liimalla ja sen perusteella arvioida mikä olisi oikea työtapa ja työmäärä ensi vuotta ajatellen?

Voisiko seiniä väliaikaisesti suojata esimerkiksi kaideköydellä?

1. Sisääntuloaulan hilseilevät pylväät ja niiden jalustat

Väliaikaiset japaninpaperisuojaukset saattavat olla liian näkyviä. Todettiin että irtoamat eivät ole niin pahoja, että väliaikainen suojaaminen olisi aivan välttämätöntä.

1. Porrashallin kolhut

Kolhut korjataan edellisvuosien tapaan Breplasta-tasoitteilla ja akryyliväreillä.

1. Huone 6, Ritarikuntien toimisto

Todettiin että yleisenä periaatteena Säätytalon korjausmaalauksissa on säilyttää alkuperäisiä ja 90-luvun restauroinnissa tehtyjä pintoja. Maalikerrosten paksunemista koetetaan välttää. Siitä syystä ko. huoneen lattia paikkamaalataan Permo-alkydimaalilla aikaisemmin tehdyn suunnitelman mukaan. Värisävy MC Nova L109.

Työ on alkanut.

1. Huone 7, Ritarikuntien toimisto

Seinäpintojen tasoitelohkeamat kaavitaan irti ja täytetään Breplasta-tasoitteella. Otex-pohjamaali sävytetään lähelle seinämaalin väriä ja levitetään telalla ja tasoitetaan siveltimellä.

Valmis pinta tehdään Lin-ölymaalilla värisävy NCS S1515G90Y hakkurityönä. Sävyä hionesäädetään väripastoilla 90-luvun retauroinnissa toteutetun kaltaiseksi. – eli MV kanta: pysytellään 1991-(Helander) väriskaalassa edelleen.

Hyväksyttiin Mikaela Leinon tekemä sävytys.

Työ on alkanut.

Hki 4.7.2016

RK PK